

 **Projektas**

**panevėžio rajono savivaldybės taryba**

**sprendimas**

**DĖL PIRČIŲ PASLAUGŲ KAINŲ NUSTATYMO**

2023 m. rugpjūčio 29 d. Nr. T-

# Panevėžys

 Vadovaudamasi Lietuvos Respublikos vietos savivaldos įstatymo 15 straipsnio 2 dalies
29 punktu, 33 straipsnio 3 dalies 5 punktu, Savivaldybės taryba n u s p r e n d ž i a:

1. Patvirtinti VšĮ Velžio komunalinio ūkio teikiamų pirties paslaugų kainą vienam lankytojui Krekenavos, Dembavos, Ėriškių, Naujamiesčio, Raguvos, Ramygalos, Smilgių, Upytės, Vadoklių, Velžio pirtyse:

1.1. suaugusiesiems – 5,00 Eur;

1.2. asmenims, sukakusiems senatvės pensijos amžių, neįgaliesiems, kuriems nustatytas
0–25 proc. darbingumo lygis, ir vaikams iki 16 metų – 4,00 Eur.

2. Nustatyti, kad pirties paslaugos teikiamos:

2.1. liepos mėnesį Dembavos, Ramygalos, Smilgių ir Upytės pirtyse;

2.2. rugpjūčio mėnesį – neteikiamos.

 3. Kompensuoti iš Panevėžio rajono savivaldybės biudžeto VšĮ Velžio komunaliniam ūkiui skirtumą tarp šio sprendimo 1 punkte nurodytų pirčių administravimo pajamų ir sąnaudų (nepadengtas sąnaudas), kuris apskaičiuojamas kas mėnesį pagal nustatytą formą (priedas) ir sąskaitą faktūrą.

 4. Pripažinti netekusiu galios Panevėžio rajono savivaldybės tarybos 2019 m. spalio 31 d. sprendimą Nr. T-210 „Dėl pirties paslaugų kainų nustatymo“.

 5. Šis sprendimas įsigalioja nuo 2023 m. rugsėjo 1 d.

Šis sprendimas per vieną mėnesį gali būti skundžiamas Panevėžio rajono savivaldybės tarybai (Vasario 16-osios g. 27, 35185 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

Panevėžio rajono savivaldybės tarybos

2023 m. rugpjūčio 29 d. sprendimo Nr. T-

priedas

**ViešOSIOS ĮSTAIGOS VELŽIO KOMUNALINIO ŪKIO**

**\_\_\_\_\_\_\_\_\_\_\_\_\_\_\_\_\_\_\_ pirties PAJAMŲ ir SĄNAUDŲ lentelĖ**

20... m. \_\_\_\_\_\_\_\_\_\_\_\_\_ mėnuo

|  |  |  |
| --- | --- | --- |
| **Eil. Nr.** | **Pavadinimas** | **Suma, Eur** |
| 1. | Gauta iš viso pajamų per mėnesį  |  |
| 2. | Sąnaudos |  |
| 2.1. | Darbo užmokestis ir sodros įmokos |  |
| 2.2. | Sunaudoto vandens kiekis (\_\_\_\_\_ m3) |  |
| 2.3. | Sunaudotos elektros kiekis (\_\_\_\_\_ kW) |  |
| 2.4. | Medžiagų sąnaudos |  |
| 2.5. | Šildymo sąnaudos (\_\_\_\_\_ kwh) |  |
| 2.6. | Kuro sąnaudos (\_\_\_\_\_ m3) |  |
| 2.7. | Kitos sąnaudos |  |
| 3. | Kompensuojama nepadengta sąnaudų suma (2 eil. – 1 eil.) |  |

|  |  |  |
| --- | --- | --- |
| Eil. Nr. | Parduota bilietų | Skaičius vienetais |
| 1. | Po 5,00 Eur  |  |
| 2. | Po 4,00 Eur |  |

Viešosios įstaigos

Velžio komunalinio ūkio direktorius \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas, pavardė)

 \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

Vyriausioji buhalterė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas, pavardė)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

**PANEVĖŽIO RAJONO SAVIVALDYBĖS ADMINISTRACIJOS**

**EKONOMIKOS IR TURTO VALDYMO SKYRIUS**

#### Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PIRČIŲ PASLAUGŲ KAINŲ NUSTATYMO“ PROJEKTO AIŠKINAMASIS RAŠTAS**

2023-08-03

Panevėžys

**1. Sprendimo projekto tikslai ir uždaviniai**

 Sprendimo projekto tikslas – padidinti 1 Eur pirčių paslaugų kainas. Suaugusiesiems paslaugos kaina didėtų nuo 4 Eur iki 5,00 Eur, o asmenims, sukakusiems senatvės pensijos amžių, neįgaliesiems, kuriems nustatytas 0–25 proc. darbingumo lygis, ir vaikams iki 16 metų nuo 3 Eur iki 4,00 Eur. Vidutinė visų pirčių paslaugų savikaina 2023 m. yra 9,84 Eur. Kadangi Savivaldybės tarybos sprendimas, kuris reglamentuoja pirčių kainas ir kompensavimo tvarką keistas šešis kartus, siūloma šį sprendimą išdėstyti nauja redakcija.

**2. Siūlomos teisinio reguliavimo nuostatos ir laukiami rezultatai**

Lietuvos Respublikos vietos savivaldos įstatymo 15 straipsnio 2 dalies 29 punktas reglamentuoja, kad Savivaldybės išimtinė tarybos kompetencija yra kainų ir tarifų už savivaldybės valdomų įmonių, biudžetinių ir viešųjų įstaigų (kurių savininkė yra savivaldybė) teikiamas atlygintinas viešąsias paslaugas nustatymas. Šio įstatymo 33 straipsnio 3 dalies 5 punktu numato, kad savivaldybių administracijos rengia savivaldybės administracijos direktoriaus įsakymų projektus, savivaldybės institucijų sprendimų ir potvarkių projektus.

Bus nustatytos naujos pirčių paslaugų kainos, siekiant iš savivaldybės biudžeto sumažinti VšĮ Velžio komunaliniam ūkiui išmokamas kompensacijas. Išmokama suma sumažėtų apie
10 tūkst. Eur.

 **3**.  **Lėšų poreikis ir šaltiniai**

 Iš savivaldybės biudžeto bus reikalingos lėšos skirtumui tarp šio sprendimo projekte nurodytų pirčių administravimo pajamų ir faktinių sąnaudų. Per metus VšĮ Velžio komunaliniam ūkiui išmokama apie 90 tūkst. Eur iš savivaldybės biudžeto.

 **4. Kiti reikalingi pagrindimai, skaičiavimai ir paaiškinimai**

 Nėra.

Skyriaus vedėja Aldona Čiegytė